**ŠKOLA ZA PRIMIJENJENU UMJETNOST U RIJECI**

Šetalište XIII. divizije 75, Rijeka

Broj RKP: 23376

Matični broj: 01477277

OIB: 15441622812

Razina: 31

Šifra djelatnosti: 8532

Šifra grada: 3735 Rijeka

Šifra MZO:08-071-524

Šifra županije: 229 PGŽ

IBAN: HR82 25030071100015885

**BILJEŠKE   
UZ FINANCIJSKI IZVJEŠTAJ  
 ZA RAZDOBLJE   
OD 01.01.2023. - 31.12.2023. GODINE**

Škola za primijenjenu umjetnost u Rijeci posluje u skladu sa Zakonom o odgoju i obrazovanju u osnovnoj i srednjoj školi (NN 87/08., 86/09., 92/10., 105/10., 90/11., 5/12., 16/12., 86/12., 94/13., 152/14., 7/17., 68/18., 98/19., 64/20, 151/22 i 156/23.) te Statutom Škole. Vodi proračunsko računovodstvo temeljem Pravilnika o proračunskom računovodstvu i Računskom planu (NN 124/14., 115/15., 87/16., 3/18., 126/19. i 108/20), a financijski izvještaj sastavljen je i predan u skladu s odredbama Pravilnika o financijskom izvještavanju u proračunskom računovodstvu (NN 37/22) te Okružnicom o sastavljanju, konsolidaciji i predaji financijskih izvještaja proračuna, proračunskih i izvanproračunskih korisnika državnog proračuna te proračunskih i izvanproračunskih korisnika proračuna jedinica lokalne i područne (regionalne) samouprave za razdoblje od 1. siječnja do 31. prosinca 2023. godine i druge aktualnosti Ministarstva financija (klasa: 400-02/23-01/27, urbroj: 513-05-03-24-4). Financijski izvještaj sastoji se od Bilance, Izvještaja o prihodima i rashodima, primicima i izdacima, Izvještaja o rashodima prema funkcijskoj klasifikaciji, Izvještaja o promjenama u vrijednosti i obujmu imovine i obveza te Izvještaja o obvezama. Uz navedene izvještaje sastavljene su ove Bilješke.

**BILJEŠKE UZ OBRAZAC PR-RAS**

Ukupni prihodi u izvještajnom razdoblju 926.528,38 €

Ukupni rashodi u izvještajnom razdoblju 920.897,29 €

Višak prihoda i primitaka 5.631,09 €

Preneseni višak prihoda i primitaka 8.910,72 €

**Prihodi raspoloživi u sljedećem razdoblju 14.541,81 €**

**Bilješka broj 1 – ŠIFRA 6362 Kapitalne pomoći proračunskim korisnicima iz proračuna koji im nije nadležan (indeks 140,3)**

U školskoj godini 2023./2024. upisana je učenica koja je stekla pravo na besplatne udžbenike. MZO je na žiro račun škole uplatio kapitalne pomoći u vrijednosti troška nabave udžbenika za 1. razred dok takav prihod nije postojao u prethodnoj godini.

**Bilješka broj 2 – ŠIFRA 6526 Ostali nespomenuti prihodi (indeks 132,2)**

Zbog velikog poskupljenja nastavnog materijala Škola je bila prisiljena povećati naknadu za povećane troškove obrazovanja te ona u školskoj godini 2023./2024. iznosi 100,00 eura po učeniku dok je ranije iznosila 79,63 eura. Time je Škola osigurala više prihoda nego u prethodnom razdoblju.

**Bilješka broj 3 – ŠIFRA 6614 Prihod od prodaje proizvoda i robe (indeks 0)**

Škola putem svoje učeničke zadruge „Janko Polić Kamov“ ostvaruje prihode od prodaje proizvoda. U 2022. godini Udruga nije ostvarila prihode dok je u 2023. godini u nekoliko navrata bila organizirana prigodna prodaja radova i ostvareni su prhodi.

**Bilješka broj 4 – ŠIFRA 6711 Prihodi iz nadležnog proračuna za financiranje rashoda poslovanja (indeks 137,2)**

Osnivač PGŽ Školi je osigurao dodatna decentralizirana sredstva koja su bila potrebna za osiguranje normalnog rada obzirom na mnoga poskuljenja u odnosu na 2022. godinu.

**Bilješka broj 5 – ŠIFRA 3111 Plaće za redovan rad (indeks 113,7), ŠIFRA 312 Ostali rashodi za zaposlene (indeks 168,7) i ŠRIFRA 3132 Doprinosi za obvezno zdravstveno osiguranje (indeks 113,8)**

U 2023. godini potpisano je nekoliko dodataka kolektivnom ugovoru kojim se utjecalo na povećanje plaća i ostalih materijalnih prava zaposlenika (regres, božićnica, dar djeci) te su troškovi za navedeno veći nego u 2022. godini.

**Bilješka broj 6 – ŠIFRA 3211 Službena putovanja (indeks 160,6) i ŠIFRA 324 Naknade troškova osobama izvan radnog odnosa (indeks 208,8)**

Škola za primijenjenu umjetnost u Rijeci trudi se poticati i motivirati svoje učenike na mnoge načine između ostalog i slanjem njihovih radova na razna natjecanja na kojima redovito imaju zapažene rezultate. Tako učenici ŠPUR-a već treću godinu osvajaju sudjelovanje na likovnom festivalu u Bitoli, ali je u 2023. godini, za razliku od prijašnjih bilo potrebno platiti troškove smještaja za dvije učenice i nastavnicu u pratnji te je to razlog većih troškova službenih putovanja i naknada troškova osobama izvan radnog odnosa. Također, u rujnu 2023. godine dva su razreda išla na višednevno maturalno putovanje što nije bio slučaj u 2022. godini.

**Bilješka broj 7 – ŠIFRA 3212 Naknade za prijevoz, za rad na terenu i odvojeni život (indeks 118,6)**

Zbog poskupljenja prigradskog prijevoza troškovi Škole za naknade zaposlenicima za dolazak na posao i s posla znatno su veće.

**Bilješka broj 8 – ŠIFRA 3221 Uredski materijal (indeks 218,4)**

Na povećanje troškova za nabavu uredskog materijala utjecalo je znatno poskupljenje u odnosu na isto razdoblje lani.

**Bilješka broj 9 – ŠIFRA 3224 Materijal i dijelovi za tekuće i investicijsko održavanje (indeks 39,1), ŠIFRA 3225 Sitni inventar (indeks 0) i ŠIFRA 3232 Usluge tekućeg i investicijskog održavanja (indeks 1.3101,3)**

Sitni inventar, materijal i dijelovi kao i usluge za tekuće i investicijsko održavanje nabavlja se prema potrebama i financijskim mogućnostima Škole. U 2023. godini osnivač je financirao sanaciju sanitarnog čvora u iznosu od 15.125,71 eura što je više nego prethodnih godina dok se istodobno manje ulagalo u materijal za tekuće i investicijsko održavanje i sitan inventar.

**Bilješka broj 10 – ŠIFRA 3233 Usluge promidžbe i informiranja (indeks 0)**

U prošloj je godini proveden natječaj za izbor ravnatelja Škole koji je objavljen u Narodnim novinama te je to uzrok većih troškova promidžbe i informiranja.

**Bilješka broj 11 – ŠIFRA 3236 Zdravstvene i veterinarske usluge (indeks 63,6)**

Prema Odluci Stožera civilne zaštite RH o uvođenju posebne sigurnosne mjere obveznog testiranja dužnosnika, državnih službenika i namještenika, službenika i namještenika u javnim službama, službenika i namještenika u lokalnoj i područnoj (regionalnoj) samoupravi te zaposlenika trgovačkih društava i ustanova (NN 121/21 i 10/22) Škola je tokom 2022. godine imala rashode za testiranje svojih zaposlenika na virus SARS-CoV-2

**Bilješka broj 12 – ŠIFRA 3239 Ostale usluge (indeks 75,6)**

Zbog provedenog osposobljavanja radnika iz područja zaštite na radu te provedbe projekta izvannastavnih aktivnosti financiranog od strane MZO – Dobra postura kroz školu gura ostale usluge imaju veće rashode 2022. nego u 2023. godini.

**Bilješka broj 13 – ŠIFRA 3133 Doprinosi za obvezno osiguranje u slučaju nezaposlenosti (indeks 0), ŠIFRA 3214 Ostale naknade troškova zaposlenima (indeks 87,5), ŠIFRA 3295 Pristojbe i naknade (indeks 71), ŠIFRA 3296 Troškovi sudskih postupaka (indeks 0) i ŠIFRA 3433 Zatezne kamate (indeks 0)**

U 2022. godini Škola je morala podmiriti razne troškove po Sudskim presudama zbog tužbi zaposlenika u svezi osnovice plaće iz 2016. i 2017. godine. Osim zaostalih plaća bilo je potrebno platiti i doprinose na plaću i iz plaće prema važećim propisima pa tako i doprinos za obvezno osiguranje u slučaju nezaposlenosti koji je u međuvremenu ukinut kao i sudske pristojbe i troškove sudskih postupaka te zatezne kamate. Također, Škola je ima trošak odlazaka na sudska ročišta što je bio razlog većih ostalih naknada troškova zaposlenima.

**Bilješka broj 14 – ŠIFRA 3722 Naknade građanima i kućanstvima u naravi (indeks 0) i ŠIFRA 3812 Tekuće donacije u naravi (indeks 0)**

Škola za primijenjenu umjetnost u Rijeci kako u izvještajnom razdoblju tako i u 2022. godini nabavila je higijenske uloške za učenice. Međutim, prema uputi osnivača u prethodnoj godini taj se trošak knjižio na konto 3722 Naknade građanima i kućanstvima u naravi dok su se 2023. godine knjižilo na 3812 Tekuće donacije u naravi.

**Bilješka broj 15 – ŠIFRA 4221 Uredska oprema i namještaj (indeks 23), ŠIFRA 4222 Komunikacijska oprema (indeks 0,0), ŠIFRA 4223 Oprema za održavanje i zaštitu (indeks 0,0) i ŠIFRA 4225 Instrumenti, uređaji i strojevi (indeks 186,6)**

Dugotrajna oprema nabavlja se prema potrebama i financijskim mogućnostima Škole. U 2023. godini Škola je najviše izdvojila za nabavu klima uređaja.

**Bilješka broj 16 – ŠIFRA 4241 Knjige (indeks 140,3)**

U školskoj godini 2023./2024. upisana je učenica koja je stekla pravno na besplatne udžbenike. Škola je iste nabavila primljenim sredstvima iz državnog proračuna i time su rashodi za knjige veći nego lani.

**BILJEŠKE UZ BILANCU**

Škola za primijenjenu umjetnost u Rijeci nema dugoročnih niti kratkoročnih kredita i zajmova niti ostalih ugovornih odnosa koji uz ispunjenje određenih uvjeta mogu postati imovina ili obveza Škole. Također, Škola na dan 31. prosinca 2023. godine nema sudskih sporova u tijeku.

**BILJEŠKE UZ P-VRIO**

Osnivač PGŽ je Školi nabavio klupe i stolice u vrijednosti 3.732,50 eura, a obzirom da Škola nema trošak za navedeno isto se evidentira kao promjena u obujmu imovine. Također, došlo je do prijenosa nefinancijske imovine u sklopu Cjelovite kurkularne reforme gdje su laptopi i projektori u vrijednosti 930,78 eura iz poslovnih knjiga MZO preneseni na vlasništvo Škole za primijenjenu umjetnost u Rijeci (Odluka MZO o isknjiženju, KLASA:406-01/19-01/00217, URBROJ: 533-02-23-0015). Sveukupno se obujam škole promijenio za 4.663,28 eura.

**BILJEŠKE UZ RAS-funkcijski**

Svi rashodi škole (920.897,29 eura) su prema funkcijskoj klasifikaciji rashodi srednjoškolskog obrazovanja i to 917.601,82 eura funkcija 0922 Više srednjoškolsko obrazovanje, a 3.295,47 eura 098 Usluge obrazovanja koje nisu drugdje svrstane. Ta je podjela ista kao i prethodne godine s tim da rashodi u izvještajnoj godini veći za 15% u odnosu na lani. Usluge obrazovanja koje nisu drugdje svrstane odnose se na program iznad zakonskog standarda Natjecanja i smotre putem kojeg se financira tradicionalni školski projekt LUMS – Likovnom umjetnošću mijenjamo svijet.

**BILJEŠKE UZ IZVJEŠTAJ O OBVEZAMA**

Škola za primijenjenu umjetnost u Rijeci redovito podmiruje svoje obveze. Dana 31. prosinca 2023. godine Škola ima 81.827,86 eura nepodmirenih obveza. To su obveze koje dospijevaju u 2024. godini. Obveze za plaću i ostala materijalna prava za prosinac, čija je isplata 10. siječnja (plaća) i 26. siječnja (materijalna prava) 2024. godine, iznose 67.771,57 eura, naknada za nezapošljavanje invalida iznosi 140,00 eura te obveza za bolovanja na teret HZZO-a koja iznose 8.652,75 eura. Rashodi za režije u prosincu čije je dospijeće u siječnju 2024. godine iznose 4.981,13 eura, od toga 4.930,62 eura za materijalne troškove i 50,51 euro za financijske rashode. Obveza za povrat u proračun osnivača je 282,41 eura.

Rijeka, 29. siječnja 2024. godine

Odgovorna osoba - ravnatelj:

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  
Damir Šegota, prof.